Haute couture

**Haute couture** ([ot kutyʁ] *korkealaatuinen vaatetus, korkealaatuinen pukuompelu*), on yleinen huippumuodin termi, joka viittaa eksklusiivisten muotien luomiseen, kuten mittatilaustyönä kaavoitettuihin ja kädentaitoja vaativiin vaatteisiin ja asusteisiin, Ranskassa 1700-luvulla alkunsa saanut pukeutumisen taidemuoto. Nimellä viitataan erittäin korkeatasoisiin käsin tehtyihin muotiluomuksiin, joita voidaan pitää taideteoksina. Yhden asukokonaisuuden valmistukseen kuluu suunnittelusta muotinäytökseen satoja työtunteja. *Haute couturea* luovat maailman kuuluisimmat muotitalot, kuten Chanel ja Christian Dior.  

Termi viittaa yhtä aikaa suunnittelijoihin, muotitaloihin kuin  itse luomuksiin. *Haute couture* -mallistot eroavat niin kutsutuista ''prêt-à-porter'' valmisvaatekokoelmista paitsi hintansa, myös valmistusfilosofiansa perusteella. *Haute couture -*muotiluomukset ovat usein monimutkaisesti suunniteltuja ja rakenteeltaan vaativia valmistaa. Ne työstetään laadukkaista materiaaleista ja kankaista käsityönä sekä viimeistellään usein runsailla yksityiskohdilla, jopa jalokivillä ja timanteilla. Uniikkeja asuja ei useinkaan suunnitella käytännön näkökohtia huomioiden, vaan taideteoksiksi.

## Haute couturen historia
Termi *haute couture* on Ranskassa  laillisesti suojattu, mikä varmistaa sen, että vain harvat muotihuoneet voivat käyttää muodistaan nimitystä  *haute couture*. Suojaus on peräisin vuonna 1945 annetuista kriteereistä, jotka kokosi *la Chambre Syndicale de Haute Couture*, nykyiseltä nimeltään FHCM (*La Fédération de la Haute Couture et de la Mode*). Tämä organisaatio varmistaa, että *haute couture*a käyttävät vain tiukat kriteerit täyttävät suunnittelijat ja muotitalot. Sama organisaatio järjestää mm. Pariisin muotiviikot.  

*Haute couturen* isänä pidetään Yhdistyneessä kuningaskunnassa vuonna 1825 syntynyttä muotisuunnittelija Charles Frederick Worthia vuonna 1858. Hänen tiedetään kayttäneen laadukkaasta ja korkeatasoisesta muodista termiä *haute couture.* Ranskan virallinen hallituselin *La Chambre Syndicale de la Haute Couture* perustettiin vuonna 1911 Worthin vuonna 1868 *Haute Couture*-komitean jatkoksi. Termi *haute couture* säilyi säännöstelyn päätyttyä ja hintojen vapauttamisen jälkeen.

Muoti muuttui 1960-luvulle tultaessa ja muotisuunnittelijat yhdistivät voimansa räätälien ja muotitalojen kanssa. Sen seurauksena Pierre Bergé perusti lokakuussa 1973 järjeston nimeltään *Chambre Syndicale du Prêt-à-Porter des Couturiers et des Créateurs de Mode*  eli *Valmisvaatesuunnittelijoiden ja couturiereiden ammattiyhdistys***.** 

## Kriteerit nimen käytölle
*Haute couture* -muotitalojen tulee täyttää seuraavat minimikriteerit: Käsinompelua ja käsityötä muotitalon ompelimoissa, ateljeissa, työntekijöiden määrä  kokopäiväisessä työsuhteessa, kaavoitettujen vaatekappaleiden ainutlaatuisuus, mallistoissa käytetyille materiaaleille asetetut vaatimukset, sekä molempina sesonkeina (kevät/kesä ja syksy/talvi) yksi muotinäytös vuosittain. Muotinäytösten tulee olla vähintään 35 mallin muotinäytöksiä, joissa esitellään sekä päivä- että iltapukeutumista. Kriteerien mukaan *Haute couture* -muotitalolla täytyy olla vähintään yksi ateljee Pariisissa, ja ateljeen täytyy työllistää ympärivuotisesti vähintään 15 kokoaikaista työntekijää. Harvoilla työtätekevillä on mahdollisuus hankkia aitoja *haute couture* -pukuja niiden korkean hinnan takia. Harva työtätekevä pystyy teettämään tavallistakaan juhla-asua ompelijalla tai ateljeessa. Käsityöllä on arvonsa.   

## Pysyvät jäsenet

Joka vuosi *La Fédération de la Haute Couture et de la Moden* johtama komitea laatii luettelon yrityksistä, joilla on lupa käyttää termiä *haute couture.* Tämä valtuutus on voimassa vain yhden vuoden kerrallaan ja muotitalojen on uusittava lupa vuosittain. *Haute couturen* pysyvät ja viralliset 15 jäsentä ovat: 

* Adeline André
* Alexandre Vauthier (hyväksytty joulukuussa 2014)
* Alexis Mabille
* Chanel
* Christian Dior
* Frank Sorbier
* Giambattista Valli
* Givenchy
* Jean Paul Gaultier
* Julien Fournié (hyväksytty joulukuussa 2016)
* House Margiela
* Maurizio Galante
* Schiaparelli (hyväksytty joulukuussa 2016)
* Stéphane Rolland
* Yin Yin (Yiqing Yin)

## Ulkomaalaiset jäsenet
Vuodesta 1997 lähtien myös muita kuin ranskalaisia muotitaloja on kutsuttu Pariisin muotiviikoille. Näistä jäsenistä käytetään nimitystä "*Couture*". Kutsutut jäsenet ovat: 

* Azzedine Alaia
* Elie Saab
* Fendi
* Giorgio Armani
* Valentino
* Versace 
* Victor & Rolf

## Vierasjäsenet
Vuonna 1998 luotiin *vierasjäsen*-nimike, jolla kutsuttu muotitalo saa esitellä uusia tuotteitaan mm. *Haute Couture* -viikoilla. Neljän *haute couture -*osallistumisvuoden jälkeen vierasjäsenet voivat hakea pysyvää jäsenyyttä.

## Lähteet

## Aiheesta muualla